Diari Oficial de la Generalitat Valenciana


Sumari del DOGV 5030, del 17-06-2005 (2005/6870)

RESOLUCIÓ de 26 de maig de 2005 del director general de Planificació i Ordenació Territorial, per la qual s'esmenen les deficiències a què es refereix l'Acord de la Comissió Territorial d'Urbanisme de 20 de desembre de 2004 i es declara definitivament aprovada la modificació puntual núm. 13 del Pla general d'Alboraya.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5030

Data del DOGV
:   17-06-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/6870


Data del document
:   26-05-2005

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Alboraia
    * pla d'urbanisme

RESOLUCIÓ de 26 de maig de 2005 del director general de Planificació i Ordenació Territorial, per la qual s'esmenen les deficiències a què es refereix l'Acord de la Comissió Territorial d'Urbanisme de 20 de desembre de 2004 i es declara definitivament aprovada la modificació puntual núm. 13 del Pla general d'Alboraya. [2005/6870]
  
Després d'esmenar-se les deficiències a què es refereix l'Acord de la Comissió Territorial d'Urbanisme de 20 de desembre de 2004 relatiu a la modificació puntual núm. 13 del Pla general d'Alboraya i de conformitat amb el que ha ordenat la resolució del director general de Planificació i Ordenació Territorial de data 26 de maig de 2005 per la qual es declara definitivament aprovada aquesta modificació, es publica l'esmentat acord:
  
?La Comissió Territorial d'Urbanisme de València, en sessió celebrada el 20 de desembre de 2004, va adoptar l'acord següent:
  
Vist l'expedient remés per l'Ajuntament d'Alboraya referit a la modificació núm. 13 del PGOU del municipi d'Alboraya (dotació escolar), i de conformitat amb els següents:
  
Antecedents de Fet
  
Primer
  
El projecte es va sotmetre a informació pública mitjançant un acord del ple municipal en sessió celebrada el dia 24 de febrer de 2004, i es va publicar l'anunci d'aquesta en el DOGV núm. 4.720 de 26.03.04 i, en el periòdic Las Provincias el 11.03.04.
  
Després del pertinent període d'exposició pública, en el qual es van presentar dues al·legacions, que van ser estimades parcialment pel que fa a l'especificació de la vinculació d'ús social per a l'edificació permesa a la parcel·la escolar desafectada, s'inclou en el document l'obligació de construir habitatges de protecció oficial, i es va aprovar provisionalment pel mateix òrgan en data 27 de maig de 2004.
  
Segon
  
El projecte consta d'expedient administratiu, com també de text normatiu i plànols corresponents.
  
Tercer
  
Els aspectes puntuals que es considera convenient modificar són:
  
a) Modificar l'ordenació de la parcel·la del col·legi actual (situada a la illa de cases núm. 110 de la zona d'eixamplament), que canvia la seua qualificació a sòl residencial i defineix unes condicions d'edificabilitat semblants a les parcel·les immediates per a tancar la illa de cases d'una forma homogènia. L'edificació que resulta de la parcel·la estarà destinada a habitatges de protecció oficial, s'obté un total de sostre edificable de 9.171 m2, dels quals 7.425 m2 seran d'ús residencial (que, aproximadament, suposarà la construcció de 61 habitatges), i, 1.746 m2 d'ús terciari. L'Ajuntament justifica aquesta modificació atés que el CP Ausiàs March és una dotació deficitària respecte a les necessitats de la població, i es troba, a més, en mal estat de conservació i es planteja la necessitat de procedir al trasllat del col·legi a una altra localització alternativa el més pròxima possible a on es troba i, amb una dimensió mínima de 10.000 m2, i, ja que no existeixen en la zona sòls dotacionals d'aquestes característiques, es fa imprescindible recórrer a una parcel·la de sòl no urbanitzable tocant al sòl urbà, susceptible de ser incorporada al creixement de la població que ha de dissenyar el nou Pla general que ha iniciat ja la seua fase de redacció.
  
b) Modificar la qualificació de la nova parcel·la com a sòl dotacional, a fi d'adaptar-la a l'ús que es pretén, mantenint i millorant l'equilibri entre els sòls residencials i dotacionals del Pla general que resulte de la modificació.
  
Aquest ús dotacional només es permet, amb l'articulat actual, per a serveis educatius, assistencials i religiosos per a la població disseminada, únicament si s'ubiquen a edificis tradicionals existents amb anterioritat a l'aprovació del Pla general d'Alboraya. I s'establix, a més, una exoneració de la condició anterior quan l'obra, activitat o instal·lació siga promoguda per l'administració pública i es tracte d'un servei públic en sentit propi, inclòs en algun dels anteriorment enunciats, o bé siga promoguda per particulars concessionaris del servei públic o que realitzen actuacions concertades o una altra forma de gestió indirecta, i ha d'ajustar la seua tramitació a la preceptiva declaració d'interés comunitari.
  
Quart
  
Alboraya compta amb Pla general d'ordenació urbana aprovat definitivament per la Comissió Territorial d'Urbanisme amb data 7 de maig de 1991.
  
Posteriorment, en 1998, s'aprova definitivament la modificació puntual núm. 6 del PGOU que estableix la possibilitat de construcció de centres educatius públics a sòl no urbanitzable de protecció agrícola.
  
Amb la modificació puntual núm. 12 del Pla general, s'estableix l'ordenació urbanística de illa de cases núm. 110 de la zona d'eixamplament, determinant una altura de 6 plantes i una profunditat de 18 metres.
  
Cinqué
  
En l'expedient s'ha emés un informe favorable, en data 12.07.04, per part de la Direcció General de Règim Econòmic de la Conselleria de Cultura, Educació i Esports, i es realitza la recomanació següent:
  
?Que s'amplie l'altura de cornisa dels 9 metres actualment establits a 12 metres, i, que l'edificabilitat s'amplie dels 0,6 m2/m2s que estableix la modificació puntual núm. 13 en tramitació, a 1.00 m2/m2s?.
  
Sisé
  
S'ha presentat, en data 30.04.04, escrit d'al·legacions del Sr. Francisco Aguilar Sancho, davant de la Direcció General d'Urbanisme i Ordenació del Territori que consisteixen, resumidament, en el següent:
  
a) Al·lega l'interessat que hi ha hagut falta d'informació, per part de l'Ajuntament, ja que a la seua sol·licitud d'informació de l'expedient de modificació puntual no es va acompanyar el text del conveni per a obtenció de terrenys per al CP Ausiàs March. Sobre aquest particular, es proposa que es desestime aquesta al·legació, ja que l'adquisició de terrenys no és una de les determinacions de la modificació del pla.
  
b) Al·lega l'interessat que la modificació proposada contravé la normativa urbanística municipal en la qual es basa, a més d'incomplir la normativa de rang superior. Al respecte es proposa que s'estime l'al·legació pel fet que, segons l'apartat 1.5 de la memòria, denominat Ordenació del pla general i, posteriorment, la documentació aclaridora presentada per l'Ajuntament d'Alboraya, es desprén que, si la implantació del col·legi es realitzara per iniciativa pública, l'actuació no es tramitaria conforme al procediment de declaració d'interés comunitari. Aquesta afirmació no és correcta del tot, ja que, encara que aquesta actuació està prevista en el planejament des de la modificació puntual núm. 6 del PGOU, no quedaria eximida del procediment de DIC i, de la preceptiva declaració d'impacte ambiental, ja siga el promotor administració pública o particular, ja que, no es tracta d'un sòl no urbanitzable comú, sinó de sòl no urbanitzable protegit.
  
Seté
  
No s'ha presentat, per part de l'Ajuntament, l'estudi acústic requerit el 19.07.04
  
Octau
  
La Comissió Informativa de la Comissió Territorial d'Urbanisme de València, en sessió celebrada el 13 de desembre de 2004, va emetre un informe relatiu al projecte que ens ocupa, complint així el que ha preceptuat l'art. 23 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
Fonaments de Dret
  
Primer
  
La tramitació ha sigut correcta, conforme al que establix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, reguladora de l'activitat urbanística (en endavant, LRAU).
  
Segon
  
La documentació està completa, a l'efecte del compliment del que ha preceptuat l'article 27 de la LRAU.
  
Tercer
  
Les determinacions contingudes en la modificació, pel que fa a la parcel·la de sòl no urbanitzable no es consideren correctes des del punt de vista del procediment que s'ha de seguir per a la implantació del col·legi, per no trobar-se fonamentades en els articles 1.4 i art. 7 de la Llei 4/92, ja que, segons l'apartat de la memòria, denominat Objecte i Contingut, es preveu executar les obres de forma immediata, sense tindre empara en la preceptiva declaració d'interés comunitari i, sense tindre en compte la legislació protectora del medi ambient, per la qual cosa, per a la implantació del col·legi s'ha d'obtindre la preceptiva DIC i la declaració d'impacte ambiental.
  
Quart
  
La Comissió Territorial d'Urbanisme, a proposta del director general de Planificació i Ordenació Territorial és l'òrgan competent per a resoldre sobre l'aprovació definitiva dels plans generals - i de les seues modificacions - de municipis de menys de 50.000 habitants, de conformitat amb el que disposa l'art. 39, per remissió de l'article 55.1 de la Llei reguladora de l'activitat urbanística, en relació amb l'art. 10.a) del Reglament dels òrgans urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.
  
A la vista de tot el que antecedeix, la Comissió Territorial d'Urbanisme, en sessió celebrada el 20 de desembre de 2004 acorda: aprovar definitivament la modificació puntual núm. 13 del Pla general d'Alboraya, supeditat, pel que fa a la parcel·la de sòl no urbanitzable, que es presente documentació que modifique les condicions d'edificació de la parcel·la, atés l'informe de la Direcció General de Règim Econòmic de la Conselleria de Cultura, Educació i Esports, de 17.02.04, tenint en compte que la implantació del col·legi ha d'obtindre prèviament i preceptivament el seu corresponent DIC i declaració d'impacte ambiental. D'altra banda, han de presentar documentació gràfica que estudie i justifique els accessos al col·legi.
  
Com els inconvenients indicats són d'abast limitat i poden esmenar-se amb una correcció tècnica específica consensuada amb l'Ajuntament, l'aprovació definitiva pot supeditar-se en la seua eficàcia a la mera formalització documental de la dita correcció. L'article 9.b) del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana atribueix al director general de Planificació i Ordenació Territorial la facultat de verificar el compliment de l'acord adoptat i, verificat açò, ordenar la publicació de l'aprovació definitiva, de conformitat amb el que establix l'article 41 de la Llei reguladora de l'activitat urbanística.
  
Contra el present Acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de recepció de la present notificació.
  
Tot això sense perjudici que es puga exercir qualsevol altre recurs o acció que estime oportú.-
  
Amb data 13 de maig de 2005, els serveis tècnics del Servei Territorial de Planificació i Ordenació Territorial examinen la documentació presentada per l'Ajuntament d'Alboraya i s'informa favorablement sobre aquesta, i es considera acomplert l'acord de la Comissió Territorial d'Urbanisme de València de data 20 de desembre de 2004.
  
Vistos la legislació urbanística aplicable, com també la Llei de règim jurídic de les administracions públiques i del procediment administratiu comú i la resta de preceptes de concordant aplicació, el director general de Planificació i Ordenació Territorial considera aprovada definitivament la modificació puntual núm. 13 del Pla general d'Alboraya.
  
Contra la present Resolució, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de la publicació.
  
Tot això sense perjudici que es puga exercir qualsevol altre recurs o acció que estime oportú.